სირილ ნორმან ჰინშელვუდი

სერ სირილ ნორმან ჰინშელვუდი (; დ. 19 ივნისი, 1897 — გ. 9 ოქტომბერი, 1967) — ბრიტანელი ფიზიკური ქიმიკოსი და ნობელის პრემიის ლაურეატი. 

განათლება
დაიბადა ლონდონში. განათლება მიიღო კანადაში. 1905 წელს, მამამისის გარდაცვალების შემდეგ დაბრუნდა ჩელსიში (ლონდონი), სადაც მთელი ცხოვრების განმავლობაში ერთ პატარა ბინაში ცხოვრობდა. საშუალო განათლება მიიღო ლონდონში „ვესტმინსტერის ქალაქის სკოლაში“, სწავლა შემდეგ გააგრძელა ოქსოფრდის უნივერსიტეტის ერთ-ერთ კოლეჯში. 

ჯილდოები
1929 წელს გახდა სამეფო საზოგადოების წევრი, 1955 წლიდან 1960 წლამდე იყო სამეფო საზოგადოების პრეზიდენტი. 1948 წელს რაინდის წოდება მიენიჭა, 1960 წელს დაჯილოვდა დიდი ბრიტანეთის ღირსების ორდენით. 1956 წელს ქიმიური რეაქციების მექანიზმებზე მუშაობით, ნიკოლაი სემიანოვთან ერთად მიენიჭა ნობელის პრემია ქიმიის დარგში.

ჰინშელვუდი იყო ქიმიური საზოგადოების, სამეფო საზოგადოების, კლასიკური ასოციაციის და ფარადეის საზოგადოების პრეზინდენტი. გარდა ამისა, აღებული აქვს სხვა მრავალი ჯილდო.

პირადი ცხოვრება
ჰინშელვუდი არასდროს დაქორწინებულა. თავისუფლად ფლობდა შვიდ კლასიკურ და თანამედროვე ენას. მისი ჰობი იყო ხატვა, ჩინური ჭურჭლის კოლექციის შეგროვება და უცხოური ლიტერატურა. 

გარდაიცვალა 1967 წლის 9 ოქტომბერს, თავის სახლში. 2017 წელს მისი ნობელის პრიზი აუქციონზე 128,000 აშშ დოლარად გაიყიდა.https://www.thecourier.co.uk/fp/lifestyle/house-home/collectors-corner/555021/scientists-prize-winning-work-revealed-rare-nobel-medal/.

რესურსები ინტერნეტში


სქოლიო


კატეგორია:ნობელის პრემიის ლაურეატები ანბანის მიხედვით
კატეგორია:ლონდონში დაბადებულები